נאקלס (סדרת טלוויזיה)

נאקלס (באנגלית: Knuckles) היא מיני-סדרת טלוויזיה אמריקאית שנוצרה על ידי ג'ון ויטינגטון וטובי אשר עבור שירות הזרמת המדיה פרמאונט+, המבוססת על זיכיון "סוניק הקיפוד" של חברת סגה. סדרה זו היא ספין אוף של סדרת הסרטים של "סוניק", והסדרה הראשונה בזיכיון בלייב אקשן. הסדרה מתרחשת בין אירועי הסרטים "סוניק – הסרט 2" (2022) ו"סוניק – הסרט 3" (2024), ומתמקדת בדמותו של נאקלס הקיפודן, בעוד הוא מאמן את סגן השריף וייד וויפל בדרך הלחימה של שבט הקיפודניים. ויטינגטון היה הכותב הראשי של הסדרה, בעוד אשר היה המפיק האחראי.

אידריס אלבה חזר לתפקידו בתור קולו של נאקלס מסדרת הסרטים ומככב לצד אדם פלי, שחזר לתפקידו בתור וייד. הסדרה הוכרזה בפברואר 2022 במהלך אירוע משקיעים של ViacomCBS, עם אלבה שמשתתף בפרויקט. הפקת הסדרה החלה בלונדון, אנגליה באפריל 2023, כאשר במאי סרטי "סוניק" ג'ף פאולר ביים את פיילוט הסדרה והכריז על ליהוקים נוספים. גד רייט, ברנדון טרוסט, ג'ורמה טאקון וקרול בנקר ביימו את שאר הפרקים. טום האווי הלחין את פסקול הסדרה.

הסדרה עלתה לפרמאונט+ ב-26 באפריל 2024, עם כל ששת הפרקים. בישראל, הסדרה עלתה לשירות הווידאו על פי דרישה של חברת yes ב-7 ביולי, עם כתוביות בעברית וברוסית, וב-16 באוגוסט, עלתה לאותו השירות עם דיבוב בעברית. היא קיבלה ביקורות חיוביות מהמבקרים.

 תקציר העלילה 
הסדרה מתרחשת בין אירועי הסרטים "סוניק – הסרט 2" (2022) ו"סוניק – הסרט 3" (2024). בעודו נאבק להסתגל לחייו החדשים בכדור הארץ, נאקלס הקיפודן לוקח על עצמו "חניך", סגן השריף וייד וויפל, ומאמן אותו בדרכי הלחימה של שבט הקיפודניים במטרה לעזור לו להתכונן לטורניר כדורת ברינו, נבדה, בו אביו המרוחק מתמודד. במהלך מסעם, וייד מתאחד עם אמו ואחותו, בעוד נאקלס נרדף על ידי סוכן לשעבר של דוקטור רובוטניק, שרוצה כעת לקחת את כוחותיו לעצמו.

 שחקנים ודמויות 

 דמויות ראשיות 
 אידריס אלבה  – נאקלס הקיפודן, קיפודן מואנש אדום, רציני וחמום מוח עם חוזק על. אלבה אמר כי הסדרה תחקור את היותו של נאקלס "דג מחוץ למים" לאחר שעבר לכדור הארץ בסוף הסרט "סוניק – הסרט 2" (2022), ותתעמק יותר בדמותו. אלבה אלתר את חלק מהדיאלוג שלו במהלך שלב ההקלטות.
 אדם פלי  – וייד וויפל, סגן השריף הטיפש של גרין הילס, אותו נאקלס מאמן בדרכם של שבט הקיפודניים.
 קיט ראקוסן  מגלם גרסה צעירה של וייד, בעוד מייקל בולטון  מספק את קול השירה של וייד.

 דמויות משניות 
 ג'וליאן באראט  – ג'ק סינקלייר, צייד ראשים והקפטן לשעבר של קבוצת הכדורת של וייד.
 כריסטופר לויד  – פאצ'קאמק, זקן השבט של נאקלס שנפטר וחוזר בתור רוח.
 רורי מק'קאן  – "הקונה", מרשתו לשעבר של דוקטור רובוטניק שרוצה לקחת את כוחותיו של נאקלס.
 סקוט מסקודי – מייסון, סוכן מושחת ב- שעובד בשביל הקונה.
 אלי טיילור  – וילוביי, סוכנת מושחתת ב- שעובדת בשביל הקונה.
 אליס טרגונינג – סוזי ברנס, ילדה בת 8, אויבת הכדורת של וייד.
 סטוקרד צ'אנינג  – ונדי וויפל, אמו של וייד.
 אדי פטרסון  – ונדה וויפל, אחותו של וייד וסוכנת ב-FBI.
 דארסי קאסל מגלמת גרסה צעירה של ונדה.
 קרי אלווס  – פיט "האקדח" וויפל, שחקן אקסצנטרי ואלוף 27 פעמים בכדורת, אביו המרוחק של וייד.
 רוב היובל  – דילן ביגלטון, שדרן כדורת ב-ESPN8 The Ocho.
 פול שיר  – גרי נ' סינקלייר השלישי אסקווייר, שדרן כדורת ב-ESPN8 The Ocho.

 דמויות אורחות 
 קולין אושונסי  – מיילס "טיילס" פראוור, שועל מואנש כתום-צהוב שמסוגל לעוף בעזרת שני הזנבות שלו.
 בן שוורץ  – סוניק הקיפוד, קיפוד מואנש כחול שמסוגל לרוץ במהירות על-קולית.
 טיקה סאמפטר  – מאדי וקאוסקי, אמם המאמצת של נאקלס, סוניק וטיילס, והווטרינרית של גרין הילס.

 סקירת סדרה 

 פרקים 
 עונה 1 
 מספר הפרק שם הפרק במקור תרגום שם הפרק בימוי כתיבה תאריך הפצה מקורי  תאריך הפצה בישראל 1The Warriorהלוחםג'ף פאולרג'ון ויטינגטון26 באפריל 20247 ביולי 202416 באוגוסט 20242Don't Ever Say I Wasn't There For Youלעולם אל תגיד שלא הייתי כאן בשבילךגד רייט3The Shabbat Dinnerסעודת השבתברנדון טרוסטבריאן שקטר4The Flames of Disasterלהבות האסוןג'ורמה טאקוןג'יימס מדג'סקי5רינו, מותק!קרול בנקרבריאן שקטר6What Happens in Reno, Stays in Renoמה שקורה ברינו, נשאר ברינוג'ון ויטינגטון

 קישורים חיצוניים 





הערות שוליים

קטגוריה:פרמאונט+: תוכניות וסדרות
קטגוריה:סדרות אנימציה בכיכובו של סוניק הקיפוד
קטגוריה:סדרות טלוויזיה אמריקאיות שעלו לשידור בשנת 2024
קטגוריה:מיני-סדרות טלוויזיה
קטגוריה:סדרות טלוויזיה אמריקאיות
קטגוריה:סדרות טלוויזיה המבוססות על סרטים
קטגוריה:סדרות טלוויזיה על משפחות
קטגוריה:סדרות טלוויזיה המבוססות על משחקי וידאו